b"\n_START_ARTICLE_\nClub Atl\xc3\xa9tico Pe\xc3\xb1arol\n_START_SECTION_\nHist\xc3\xb2ria\n_START_PARAGRAPH_\nEl C.A. Pe\xc3\xb1arol va ser format el 13 de desembre de 1913 per antics membres del Central Uruguay Railway Cricket Club (CURCC). El CURCC havia estat fundat el 28 de setembre de 1891._NEWLINE_El Pe\xc3\xb1arol reclama ser el mateix club que el CURCC, i per tant l'equip m\xc3\xa9s antic del pa\xc3\xads. Altres fonts, especialment per part del seu rival el Club Nacional de Football, mantenen que ambd\xc3\xb3s eren dos equips diferents._NEWLINE_Els colors del Pe\xc3\xb1arol s\xc3\xb3n el groc i el negre i deriven dels colors usats en els senyals de les barreres del ferrocarril.\n_START_SECTION_\nAltres seccions\n_START_PARAGRAPH_\nActualment el Pe\xc3\xb1arol t\xc3\xa9 seccions de futbol i futbol sala, tot i que hist\xc3\xb2ricament ha tingut altres seccions que han donat for\xc3\xa7a \xc3\xa8xits al club, com la de basquetbol (campi\xc3\xb3 federal el 1944 i 1982 i sud-americ\xc3\xa0 el 1982) o la de ciclisme. Altres seccions hist\xc3\xb2riques han estat el futbol femen\xc3\xad, motociclisme, escacs, tennis taula o esgrima."